Използване на марките
 1. Когато в срок от пет години от датата на приключване на производството по регистрация притежателят не е започнал реално да използва марката в съответната територия във връзка със стоките или услугите, за които тя е регистрирана, или ако използването ѝ е било преустановено за непрекъснат период от пет години, към марката се прилагат санкциите, предвидени в настоящия подраздел, освен ако съществува основателна причина за неизползването.
 2. Използване по смисъла на параграф 1 е също и:
 а)
 използването на марката във вид, различен по отношение на елементи, които не променят отличителния характер на марката в сравнение с вида, в който тя е регистрирана;
 б)
 поставянето на марката върху стоки или тяхната опаковка единствено с цел износ.
 3. Използването на марка със съгласието на притежателя или от всяко лице, което има право да използва колективна, гаранционна или сертификатна марка, се счита за използване от притежателя по смисъла на параграф 1.
 Член 198
 Основания за отмяна
 1. Страните предвиждат, че марка може да бъде отменена, ако през непрекъснат период от пет години тя не е била реално използвана в съответната територия във връзка със стоките или услугите, за които е регистрирана, и не съществуват основателни причини за неизползването; въпреки това никое лице не може да претендира, че правата на притежателя върху марката следва да бъдат отменени, ако през интервала между изтичането на петгодишния период и подаването на искането за отмяна, реалното използване на марката е започнато или възобновено; започването или възобновяването на използването в трите месеца, предхождащи подаването на искането за отмяна, и най-рано при изтичането на непрекъснат период на неизползване от пет години, не се взема предвид, когато подготовката за започването или възобновяването е извършена, след като притежателят е узнал, че може да бъде подадено искане за отмяна.
 2. Марката подлежи на отмяна също и когато, след датата, на която е регистрирана:
 а)
 вследствие на действията или бездействието на притежателя, марката се е превърнала в обичайно търговско наименование на стока или услуга, за които е регистрирана;
 б)
 вследствие на използването ѝ от притежателя на марката или с негово съгласие за стоките или услугите за които е регистрирана, тя може да въведе обществеността в заблуждение, по-специално по отношение на естеството, качеството или географския произход на тези стоки или услуги.
 Член 199
 Частичен отказ, отмяна или недействителност
 Когато съществуват основания за отказ на регистрация или за отмяна или недействителност на марка само по отношение на някои от стоките или услугите, за които марката е заявена или регистрирана, отказът на регистрация, отмяната или недействителността засягат само тези стоки или услуги.
 Член 200
 Срок на закрилата
 Продължителността на закрилата, която се предоставя в ЕС като страна и в Украйна след датата на подаване на заявка за регистрация, е най-малко 10 години. Притежателят на марката може да поиска срокът на закрила да бъде подновен за допълнителни периоди от 10 години.
 Подраздел 3
 Географски означения
 Член 201
 Приложно поле на настоящия подраздел
 1. Настоящият подраздел се прилага по отношение на признаването и закрилата на географските означения с произход на територията на страните.
 2. Географските